Kamparo de Montiel (historia)

La **Kamparo de Montiel** estas komarko hispana, historie kaj geografie en Manĉo (precize en la Malsupra Manĉo), al kies antikva provinco ĝi apartenis. Estas formata ĉefe de municipoj de la sudoriento de la provinco de Ciudad Real, al kiuj aldoniĝas la municipo de Ossa de Montiel, en la provinco de Albacete, kaj geografie ankaŭ aliaj de tiu provinco. Ambaŭ provincoj troviĝas en la regiono de Kastilio-Manĉo.

## Municipoj de la Kamparo de Montiel historia 
[eta|dekstra|400px|Mapo de la Kamparo de Montiel historia (fragmento de la antikva provinco de [Manĉo, laŭ Thomás López Pensionista, 1765).]]
Laŭ la studoj de Manuel Corchado Soriano (1971), la Kamparo de Montiel estas formata de 21 municipoj de la provinco de Ciudad Real kaj unu de la provinco de Albacete, kiuj estas la jenaj:
* En la provinco de Ciudad Real:
** De la jurisdikcio de Infantes: Albaladejo, Alcubillas, Alhambra, Almedina, Carrizosa, Cózar, Fuenllana, Montiel, Puebla del Príncipe, Santa Cruz de los Cáñamos, Terrinches, Torre de Juan Abad, Villahermosa, Villamanrique, Villanueva de la Fuente, Villanueva de los Infantes.
** De la jurisdikcio de Manzanares: Membrilla, San Carlos del Valle, La Solana.
** De la jurisdikcio de Valdepeñas: Castellar de Santiago, Torrenueva.
* En la provinco de Albacete (por el partido de Alcaraz): Ossa de Montiel.

Corchado (1973) asertas ankaŭ ke la Kamparo de Montiel malpliiĝis en 1773 pro la kreado de la Reĝa Loko de Ruidera, kiu pasis de la municipa teritorio de Alhambra al tiu de Argamasilla de Alba, kaj ekdependis de la Ordeno de Sankta Johano. En 1990, Ruidera sendependiĝis de Argamasilla de Alba, kaj konstituiĝis en municipo.

La komarkigo fare de la Diputación de Ciudad Real (Provinca Municiparo) ekskludas tamen el la komarko de *Montiel* la municipojn de Membrilla, La Solana kaj Torrenueva. Membrilla kaj La Solana restas en la komarko *Manĉo*, kaj Torrenueva en *Sierra Morena*. Ankaŭ Ruidera restas ene de la komarko *Manĉo*.

La olivolea protektita marko de Kamparo de Montiel, kreita en 2007, enhavas ene de ĝi ankaŭ la municipojn ciudadrealajn de Almuradiel, San Lorenzo de Calatrava, Santa Cruz de Mudela, Valdepeñas kaj Viso del Marqués, krom la resto de municipoj historiaj de la Kamparo de Montiel de la provinco de Ciudad Real.

## Notoj 
## Bibliografio 
* Corchado Soriano, Manuel (1971): *Avance de un estudio geográfico-histórico del Campo de Montiel*. Instituto de Estudios Manchegos-CSIC. Madrid.

* Molina Chamizo, Pilar (2006): *De la fortaleza al templo* (dos tomos). Diputación Provincial de Ciudad Real -Biblioteca de Autores Manchegos, BAM-148 y BAM-149 -. Ciudad Real.

* Moya Maleno, P.R. (2006): “García y Bellido y la Arqueología del Campo de Montiel (Ciudad Real-Albacete): aproximación historiográfica”, en P.R. Moya Maleno (Ed.): Antonio García y Bellido. 1903-2003. Asgarbe. Villanueva de los Infantes. ISBN 84-690-3361-1. pp. 63-138. http://arqueologopedrormoya.es/Historiografia_Cpo_Montiel.php

* Rodríguez Castillo, Justiniano (1999): *Don Quijote por el Campo de Montiel (Como debe ser)*. Asociación de Amigos del Campo de Montiel. Villanueva de los Infantes.

* Ruiz Rodríguez, José Ignacio (1993): *Organización política y económica de la Orden de Santiago en el siglo XVII (Los hombres, la economía y las instituciones)*. Diputación Provincial de Ciudad Real -Biblioteca de Autores Manchegos, BAM-83 -. Ciudad Real.

Kategorio:Kastilio-Manĉo
Kategorio:Geografio de Hispanio